b'\n_START_ARTICLE_\nFriedrich Ludwig Bauer\n_START_PARAGRAPH_\nFriedrich Ludwig Bauer (10. kes\xc3\xa4kuuta 1924 Regensburg \xe2\x80\x93 26. maaliskuuta 2015) oli saksalainen tietojenk\xc3\xa4sittelytieteilij\xc3\xa4._NEWLINE_Bauer kirjoitti ylioppilaaksi vuonna 1942 ja palveli vuosina 1943\xe2\x80\x931945 Wehrmachtissa. H\xc3\xa4n opiskeli vuodesta 1946 matematiikkaa ja teoreettista fysiikkaa Ludwig-Maximilians-Universit\xc3\xa4t M\xc3\xbcncheniss\xc3\xa4._NEWLINE_Bauerista tuli vuonna 1963 matematiikan ja vuonna 1972 tietojenk\xc3\xa4sittelytieteen professori M\xc3\xbcnchenin teknologian yliopistolla. H\xc3\xa4n j\xc3\xa4i el\xc3\xa4kkeelle vuonna 1989. H\xc3\xa4nelle my\xc3\xb6nnettiin vuonna 1982 ensimm\xc3\xa4isen luokan Bundesverdienstkreuz._NEWLINE_Muiden saavutustensa ohella Bauer osallistui varhaisten ALGOL-ohjelmointikielten kehitt\xc3\xa4miseen 1950\xe2\x80\x931960-luvuilla.'